શેક્સપિયરના જન્મસ્થળે લઇ જતી વખતે ઐતિહાસિક (કોસ્ટવોલ્સ) કિંગ્સ વિલેજ પણ લઇ જવામાં આવે છે. આ સ્થળે એક કિલ્લામાં રાજાનો મહેલ છે. ત્યાં કેદખાનાની જાળવણી 600 વર્ષોથી કરવામાં આવે છે. સને 1471ના મહારાજઓના મીણના પૂતળા મૂકવામાં આવ્યા છે. રાજા-રાણીના ડ્રેસથી લઇને તમામ વસ્તુઓની જાળવણી કરવામાં આવી છે. આ કિલ્લામાં ગ્રેટ હોલ જ્યાં હથિયારોથી માંડી અન્ય તમામ વસ્તુઓ મુકાઇ છે. બાથટબથી માંડી રાણીના મેકઅપના સાધનો પણ મુકવામાં આવ્યા છે. રાજા અને રાણીના પલંગ તથા તેના કપડાંની પણ જાળવણી કરવામાં આવી છે. તેમ જ કેદીઓ માટે બનાવેલી કાળકોટડી પણ ડરામણી દેખાય છે. આ સ્થળ પર મોટી સંખ્યામાં લોકો આવતા હોય છે. કિલ્લાના ટાવરની સુરક્ષા દૃષ્ટિએ તથા તે સમયની બાંધકામની સ્ટાઇલ જોવા જેવી છે. પ્રિન્સ ટાવર, પીકોક ગાર્ડન, બાથહાઉસ વગેરે સ્થળ પણ જોવાલાયક છે. આ જ કિલ્લાની પાછળ એક નદી વહે છે જેને નાનકડાં તળાવના સ્વરૂપમાં ફેરવી દેવાઈ છે. તેમાં પક્ષીઓની સંખ્યા વિશેષ જોવા મળે છે. લંડનની તથા આજુબાજુની શાળાઓના બાળકો મોટી સંખ્યામાં તે જોવા આવતા હોય છે.